14 svetnikov Občinskega sveta Občine Trebnje, podpisnikov Sporazuma o uresničevanju strateško razvojnega načrta za mandatno obdobje do 2010

MEDIJEM

Datum: 14. december 2008
ZADEVA:  IZJAVA ZA JAVNOST - IZPLAČILO PLAČ ZA OBČINSKO UPRAVO OBČINE TREBNJE 

Spoštovani predstavniki medijev,

Glede na to, da se je polemika o premalo zagotovljenih sredstev v občinskem proračunu za plače občinskih uradnikov razvnela po vseh medijih, je 14 svetnikov, podpisnikov Sporazuma o uresničevanju strateško razvojnega načrta za mandatno obdobje do 2010, 26.11.2008 na župana naslovilo 11 vprašanj v zvezi s porabo zagotovljenih sredstev . Odgovore smo prejeli le na 6 vprašanj.

Prejete podatke smo skrbno preučili in prišli do naslednjih zaključkov in ugotovitev;

Ker uprava ni posredovala podatkov o plačah zaposlenih, so bili za izračun uporabljeni podatki iz posredovane tabele "simulacija primerljive plače". Simulacija je bila izvedena v 4. variantah. Ne po simulaciji 27 zaposlenih, še manj po simulaciji 23 zaposlenih + plača uradnika, ki opravlja dela na posebnem projektu, izračuni ne presegajo višine zneska, ki je bil zagotovljen z rebalansom I. Poraba javnih sredstev pa bi bila lahko ob vzpostavitvi medobčinske inšpekcijske službe (cca 24.000 €), zakoniti rabi sredstev za povečan obseg (cca 22.000 €) in upoštevanju preveč izplačanih plač za čas nezakonitega zasedanja delovnega mesta direktorja (cca 3.000 €) še za nadaljnjih 49.000 € manjša od izkazane.    

Za povečan obseg dela je bilo izplačano v 10 mesecih (izplačila so se izvajala tudi v zadnjih mesecih, kljub temu, da je bilo že jasno, da bo sredstev za plače zmanjkalo) 22.348 €. Gre za porabo sredstev, za katero ni podlage v zakonodaji (v kolikor se teh sredstev ne prihrani na račun refundacij za zaposlene, ki se jih ne nadomešča), to pomeni nezakonito porabo iz postavke plače v višini 22.348 €.

Sredstva za povečan obseg dela so bili deležni več ali manj samo nekateri posamezniki. Med štiri zaposlene je bilo razdeljenih cca 12.000 € z obrazložitvijo povečanega obsega dela na pripravi predpisov povezanih z delitveno bilanco z ostalima občinama, vodenjem investicij na področju športa, spremljanju investicij v ZN Cviblje in ČN Veliki Gaber, opravljanjem nalog vodje referata (dasiravno je bilo delovno mesto za čas porodniške zapolnjeno z nadomestno zaposlitvijo). Večino obrazložitev ni mogoče šteti za povečan obseg, saj gre za izvajanje rednih nalog, ki jih zaposleni opravljajo v okviru redne delovne prisotnosti.
Dosedanja prerazporeditev sredstev za plače v višini 34.000 €  iz postavke "Obnova vasi" in "Lokalni zaposlitveni programi - javna dela", presega pooblastila, ki jih ima župan. Prerazporeditev je nezakonita.
Dosedanja prerazporeditev sredstev v višini 23.000 €  iz proračunske rezervacije je v nasprotju z določili zakona, ki določa podlago za prerazporeditev sredstev iz te postavke.
Zakonitost naknadnih razporeditev, ki jih je župan izvedel po 5.12.2008 v višini najmanj 50.000 €, pa v tem trenutku ni mogoče komentirati. 

Zaključek: 

1. Ker se županu ne ljubilo dati podatke na 11 zaprošenih vprašanj (odgovor je bil podan le za 6),  je bila s strani programske koalicije simulacija opravljena na podlagi razpoložljivih podatkov.

2. Sredstva za plače potrjena z rebalansom I. zadostujejo za izplačilo plač po I., II., III. in IV simulaciji. (v dveh simulacijah je narejen izračun za plače za 27 zaposlenih). Po I. varianti odobrena sredstva presegajo potrebno višino za plače za cca 18.000 €, po II. varianti za cca 73.500 €, po III, varianti za cca 15.300 € in po IV. varianti za 71.500 €.
3. Ugotovljena je nezakonita poraba najmanj 25.000 € iz naslova povečanega obsega del in preveč izplačanih zneskov direktorju za čas nezakonitega imenovanja.
(Pravkar je že petič zapored neuspel razpis za mesto direktorja, saj so ga razveljavili. Občinska pravnica pa vsak mesec prejema dodatek k plači zaradi delovne uspešnosti in prekomernega dela!)
4. Župan je že do 5.12.2008 izvedel nezakonito prerazporeditev v višini 57.000 €.
5. Za izplačilo plač v decembru pa še dodatnih najmanj 50.000 €
6. Uprava bi lahko z racionalno organizacijo dela prihranila najmanj 24.000 €.
7. Župan javnost neprestano zavaja s podatkom, da je število zaposlenih v upravi 24, saj namerno izpušča iz seznama zaposlene za določen čas, zaposlene na porodniški in vse tri funkcionarje, tako da ta številke presega 30 zaposlenih.
8. Za programsko koalicijo je nesprejemljivo, da je občinska uprava v letu 2008 za 46 % dražja na prebivalca, v primerjavi za letom 2006.
9. Tudi argument, ki ga uporablja župan, da so v upravi lansko leto opravljali dela za novonastali občini v znesku 104.000 EUR je smešen. Ker teh del letos ne opravljajo več pomeni, da je potrebno ta znesek odšteti, ne pa prišteti.
10. Od januarja do oktobra 2008 je župan podpisal !!! 58 sklepov o povečanem obsegu dela!!!. Sredstva za izplačilo so lahko IZKLJUČNO iz prihrankov znotraj obsega sredstev, ki jih ima proračunski uporabnik za plače (ZSPJS-F, UR RS, 68/06). Če je župan še oktobra, ko je podpisoval sklepe imel in načrtoval prihranke, potem je sedanja situacija nerazumljiva. Bolj razumljivo pa je, da je župan vedel, da dodatna sredstva izplačuje NEZAKONITO. Bonitete in delovna uspešnost se je izplačevala še dodatno.

· Obsojamo ravnaje župana, da se igra z izplačilom plač za zaposlene z izgovarjanjem na okleščeni proračun.

· Izvirni greh je v celoti v županovem neodgovornem ravnanju, neupoštevanju sklepov Občinskega sveta in nespoštovanju zakonodaje.

· Nerazumljivo je, da se najodgovornejša oseba (župan), ki je zadolžena za zakonito izvrševanje predpisov, tako lahkomiselno obnaša pri zapravljanju davkoplačevalskega denarja.

· S tem, ko je župan po že sprejetem proračunu in znanem znesku za plače, dodatno zaposloval, je neracionalno in nezakonito potrošil najmanj 100.000 € davkoplačevalskega denarja.

· Z lažmi o številu zaposlenih, z neprestanim iskanjem krivca v skupini 14 svetnikov, lahkomiselnem zapravljanju občinskega denarja za birokracijo, nenehnim kršenjem zakonodaje in neizvrševanjem sklepov občinskega sveta, je župan izgubil vso kredibilnost pri 14. svetnikih podpisnikih sporazuma o uresničevanju strateškega razvojnega načrta.

· 14 svetnikov obžaluje, da župan z neosnovanim nagrajevanjem "večjega"obsega dela "kupuje" lojalnost in podporo nekaterih delavcev občinske uprave (vodja pravne službe, finance), slednji pa "prodajajo" svojo čast in strokovnost ter nedvomno zavestno sprejemajo in nosijo svoj del odgovornosti za nezakonita ravnanja župana.

· Posebej je žalostno, da se do nezakonitega ravnanja in zapravljanja denarja davkoplačevalcev doslej nista ogradila tudi oba podžupana (Povšič, Pavlin), čeprav želi 14 svetnikov verjeti, da takega ravnanja župana v resnici ne podpirata!

· 14 svetnikov v bodoče ne misli igrati nadzornika oz. »dežurnega policista« nad delom župana, temveč bomo vse ugotovljene nepravilnosti predali v reševanje pristojnim državnim organom nadzora in pregona.  

Čeprav izven konteksta – župan je namreč včerajšnjo tiskovno konferenco izkoristil tudi za naštevanje letošnjih projektov »veliko se je dogajalo«. Projekt »po poteh dediščine Dolenjske in Bele Krajine« se je v celoti izvajal izven uprave, za pločnike so v veliki meri vodile investicije krajevne skupnosti,  izgradnjo prizidka k Domu starejših občanov je v celoti vodila uprava Doma, investicijo v Zdravstveni dom uprava ZD, Kulturni dom v Dobrniču krajevna skupnost,…. Na koncu mu pa res ostane železniški prehod na Mirni – le ta bi bil brez nas svetnikov še danes nedokončan – investicijo je vodila Občinska uprava, od začetka do konca del pa se je izgradnja prehoda povišala za 100% in nas je stala verjeli ali ne 1,3 mio EUR! Toliko o samohvali.

S spoštovanjem

Vas lepo pozdravljamo,

Špela SMUK, Jože Hribar, Franc Žnidaršič, Ivan Gole, Janez Bračko, Janez Slak, Dušan Skerbiš, Franc Jevnikar, Ciril Metod Pungartnik, Silvester Prpar, Bogomir Mlakar, Matija Hočevar, Bojan Rajer in Marko Grandovec

Priloga: Excel datoteka - simulacija plač 

